CELEX: 32018R1507
Language: da
Date: 2018-10-10 00:00:00
Title: Kommissionens gennemførelsesforordning (EU) 2018/1507 af 10. oktober 2018 om ekstraordinære markedsstøtteforanstaltninger for æg- og fjerkrækødsmarkedet i Polen

11.10.2018   
               
               
                  DA
               
               
                  Den Europæiske Unions Tidende
               
               
                  L 255/7
               
            
         KOMMISSIONENS GENNEMFØRELSESFORORDNING (EU) 2018/1507
         af 10. oktober 2018
         om ekstraordinære markedsstøtteforanstaltninger for æg- og fjerkrækødsmarkedet i Polen
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 220, stk. 1, litra a), og
         ud fra følgende betragtninger:
         
                     (1)
                  
                  
                     I perioden fra den 3. december 2016 til den 16. marts 2017 bekræftede og anmeldte de polske myndigheder 65 udbrud af højpatogen aviær influenza af subtype H5. De berørte typer fjerkræ er ænder, gæs, kalkuner, kyllinger og læggehøner af arten Gallus domesticus.
                  
               
                     (2)
                  
                  
                     De polske myndigheder traf omgående og på effektiv vis alle de nødvendige dyresundheds- og veterinærforanstaltninger, som er foreskrevet i Rådets direktiv 2005/94/EF (2).
                  
               
                     (3)
                  
                  
                     De polske myndigheder traf navnlig kontrol-, overvågnings- og forebyggelsesforanstaltninger og oprettede beskyttelses- og overvågningszoner (»de regulerede områder«) som krævet i Kommissionens gennemførelsesafgørelse (EU) 2016/2219 (3), (EU) 2016/2367 (4), (EU) 2017/14 (5), (EU) 2017/116 (6), (EU) 2017/155 (7), (EU) 2017/247 (8), (EU) 2017/417 (9) og (EU) 2017/554 (10).
                  
               
                     (4)
                  
                  
                     Ved at anvende disse foranstaltninger lykkedes det de polske myndigheder at hindre spredningen af sygdommen og bekæmpe den. Unionens og Polens nationale dyresundheds- og veterinærforanstaltninger blev anvendt indtil den 22. maj 2017 i alle berørte bedrifter.
                  
               
                     (5)
                  
                  
                     De polske myndigheder har meddelt Kommissionen, at de fornødne dyresundheds- og veterinærforanstaltninger, som blev sat i værk for at hindre spredningen af sygdommen og bekæmpe den, har haft konsekvenser for et meget stort antal erhvervsdrivende, og at de berørte erhvervsdrivende har lidt indkomsttab, som ikke berettiger til støtte fra Unionen i henhold til Europa-Parlamentets og Rådets forordning (EU) nr. 652/2014 (11).
                  
               
                     (6)
                  
                  
                     Den 17. juli 2017 modtog Kommissionen en formel anmodning fra Polen om medfinansiering af visse ekstraordinære foranstaltninger i henhold til artikel 220, stk. 3, i forordning (EU) nr. 1308/2013. De polske myndigheder præciserede deres anmodning den 11. april 2018, den 10. maj 2018 og den 19. juni 2018.
                  
               
                     (7)
                  
                  
                     Som følge af de dyresundheds- og veterinærforanstaltninger, der blev truffet, blev perioderne med udtagning af drift forlænget, det blev forbudt at indsætte fugle på bedrifter, og der blev indført restriktioner for flytning af fugle gældende for alle typer fjerkræbedrifter i de regulerede områder, der blev etableret som følge af udbruddene af højpatogen aviær influenza af subtype H5. Foranstaltningerne gjaldt for følgende arter: ænder, gæs, kalkuner, kyllinger og læggehøner af arten Gallus domesticus. Dette førte til produktionstab på disse fjerkræbedrifter. Der bør derfor ydes kompensation for dette tab.
                  
               
                     (8)
                  
                  
                     I henhold til artikel 220, stk. 5, i forordning (EU) nr. 1308/2013 medfinansierer Unionen 50 % af de udgifter, som Polen har afholdt til de ekstraordinære markedsstøtteforanstaltninger. Kommissionen bør efter en nøje gennemgang af Polens anmodning fastsætte de mængder, som der højst kan ydes støtte for i forbindelse med hver enkelt ekstraordinær markedsstøtteforanstaltning.
                  
               
                     (9)
                  
                  
                     For at undgå enhver risiko for overkompensation bør det faste beløb beregnes på grundlag af tekniske og økonomiske undersøgelser eller regnskabsdokumenter og fastsættes på et passende niveau for hvert dyr og hvert produkt i henhold til de kategorier af dyr, der er produceret.
                  
               
                     (10)
                  
                  
                     For at undgå enhver risiko for dobbeltfinansiering må der ikke være blevet ydet kompensation for tab i form af statsstøtte eller forsikringsudbetalinger, og Unionens medfinansiering i henhold til denne forordning bør begrænses til støtteberettigede dyr og produkter, for hvilke der ikke er modtaget økonomisk støtte fra Unionen i henhold til forordning (EU) nr. 652/2014.
                  
               
                     (11)
                  
                  
                     Omfanget og varigheden af de ekstraordinære markedsstøtteforanstaltninger, der fastsættes i denne forordning, bør begrænses til, hvad der er strengt nødvendigt for at støtte markedet. Navnlig bør de ekstraordinære markedsstøtteforanstaltninger kun gælde for produktionen af fjerkræ på bedrifter beliggende i de regulerede områder og i anvendelsesperioden for de dyresundheds- og veterinærforanstaltninger, der er fastsat i EU-lovgivningen og Polens lovgivning, og som er relevant for de 65 udbrud af højpatogen aviær influenza, der er bekræftet i perioden fra den 3. december 2016 til den 16. marts 2017, og i de respektive regulerede områder.
                  
               
                     (12)
                  
                  
                     For at sikre en forsvarlig budgetmæssig forvaltning af disse ekstraordinære markedsstøtteforanstaltninger bør det kun være de betalinger, som Polen har udbetalt til støttemodtagerne indtil senest den 30. september 2019, der kan komme i betragtning til EU-medfinansiering. Artikel 5, stk. 2, i Kommissionens delegerede forordning (EU) nr. 907/2014 (12) bør ikke finde anvendelse.
                  
               
                     (13)
                  
                  
                     For at sikre, at betalingerne er støtteberettigede og korrekte, bør de polske myndigheder foretage forudgående kontrol.
                  
               
                     (14)
                  
                  
                     For at Unionen kan foretage finansiel kontrol, skal Polen give Kommissionen meddelelse om den regnskabsmæssige afslutning af betalingerne.
                  
               
                     (15)
                  
                  
                     Eftersom restriktionerne i forbindelse med udbruddene af aviær influenza trådte i kraft på forskellige datoer i de regulerede områder, og eftersom nærværende forordning ikke fastsætter en frist for indsendelse af støtteansøgninger, er det hensigtsmæssigt, at ikrafttrædelsesdatoen for nærværende forordning ved anvendelsen af artikel 29, stk. 4, i delegeret forordning (EU) nr. 907/2014 fastlægges som den udløsende begivenhed for vekselkursen for de i nærværende forordning fastsatte beløb.
                  
               
                     (16)
                  
                  
                     For at sikre, at Polen straks gennemfører forordningens foranstaltninger, bør denne forordning træde i kraft dagen efter offentliggørelsen i Den Europæiske Unions Tidende.
                  
               
                     (17)
                  
                  
                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
                  
               VEDTAGET DENNE FORORDNING:
         
            Artikel 1
            Unionen medfinansierer 50 % af de udgifter, som Polen har afholdt til støtte for æg- og fjerkrækødsmarkedet, som blev alvorligt ramt af de 65 udbrud af højpatogen aviær influenza af subtype H5, som Polen konstaterede og anmeldte i perioden fra den 3. december 2016 til den 16. marts 2017.
         
         
            Artikel 2
            De udgifter, som Polen har afholdt, kan kun komme i betragtning til EU-medfinansiering:
            
                        a)
                     
                     
                        hvis de vedrører perioden for anvendelse af de dyresundheds- og veterinærforanstaltninger, der er omhandlet i de EU-retsakter og polske retsakter, der er anført i bilaget, og vedrører den periode, som er fastsat i artikel 1, og
                     
                  
                        b)
                     
                     
                        hvis de vedrører de fjerkræbedrifter, der er omfattet af nævnte dyresundheds- og veterinærforanstaltninger og ligger i de områder, som der er henvist til i de EU-retsakter og polske retsakter, der er anført i bilaget (»de regulerede områder«), og
                     
                  
                        c)
                     
                     
                        hvis de er udbetalt af Polen til støttemodtagerne senest den 30. september 2019. Artikel 5, stk. 2, i delegeret forordning (EU) nr. 907/2014 finder ikke anvendelse; og
                     
                  
                        d)
                     
                     
                        hvis der for det dyr eller det produkt i den periode, der er omhandlet i litra a), ikke er modtaget nogen form for kompensation i form af statsstøtte eller forsikringsudbetalinger, og der ikke allerede er modtaget EU-støtte i henhold til forordning (EU) nr. 652/2014.
                     
                  
         
            Artikel 3
            Unionens medfinansiering kan højst beløbe sig til 1,411 mio. EUR for tabet i produktionen af fjerkræ på bedrifter beliggende i de regulerede områder. Der anvendes følgende faste satser:
            
                        a)
                     
                     
                        0,0059 EUR pr. dag pr. læggehøne henhørende under KN-kode 0105 94 00 for maksimalt 186 598 dyr
                     
                  
                        b)
                     
                     
                        0,0085 EUR pr. dag pr. slagtekylling henhørende under KN-kode 0105 94 00 for maksimalt 474 567 dyr
                     
                  
                        c)
                     
                     
                        0,01075 EUR pr. dag pr. slagteand henhørende under KN-kode 0105 99 10 for maksimalt 246 131 dyr
                     
                  
                        d)
                     
                     
                        0,0126 EUR pr. dag pr. slagtegås henhørende under KN-kode 0105 99 20 for maksimalt 4 622 dyr
                     
                  
                        e)
                     
                     
                        0,1757 EUR pr. dag pr. avlsgås henhørende under KN-kode 0105 99 20 for maksimalt 55 307 dyr
                     
                  
                        f)
                     
                     
                        0,0333 EUR pr. dag pr. kalkun henhørende under KN-kode 0105 99 30 for maksimalt 485 343 dyr.
                     
                  
         
            Artikel 4
            Polen foretager administrativ og fysisk kontrol i henhold til artikel 58 og 59 i Europa-Parlamentets og Rådets forordning (EU) nr. 1306/2013 (13).
            Polen skal navnlig:
            
                        a)
                     
                     
                        kontrollere, at støtteansøgeren er støtteberettiget
                     
                  
                        b)
                     
                     
                        for hver enkelt ansøger: kontrollere, hvorvidt produktionstabet giver ret til støtte, hvor stor en del af produktionen der faktisk er gået tabt, og hvilken værdi tabet repræsenterer
                     
                  
                        c)
                     
                     
                        kontrollere, at ingen støtteberettigede ansøgere har modtaget støtte fra andre kilder til kompensation for de i nærværende forordnings artikel 2 omhandlede tab.
                     
                  Der kan udbetales støtte til støtteberettigede ansøgere, for hvilke de administrative kontroller er afsluttet, uden at vente på, at alle kontroller er gennemført, navnlig hvis der er tale om ansøgere, der er udvalgt til kontrol på stedet.
            I tilfælde hvor en ansøgers støtteberettigelse ikke kunne bekræftes, tilbagesøges den udbetalte støtte, og der pålægges sanktioner.
         
         
            Artikel 5
            Med henblik på artikel 29, stk. 4, i delegeret forordning (EU) nr. 907/2014 er den udløsende begivenhed for vekselkursen for beløbene i nærværende forordnings artikel 3 datoen for nærværende forordnings ikrafttræden.
         
         
            Artikel 6
            Polen giver Kommissionen meddelelse om regnskabsafslutningen for betalingerne.
         
         
            Artikel 7
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. oktober 2018.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 347 af 20.12.2013, s. 671.
         
            (2)  Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (EUT L 10 af 14.1.2006, s. 16).
         
            (3)  Kommissionens gennemførelsesafgørelse (EU) 2016/2219 af 8. december 2016 om ændring af bilaget til gennemførelsesafgørelse (EU) 2016/2122 om beskyttelsesforanstaltninger over for udbrud af højpatogen aviær influenza af subtype H5N8 i visse medlemsstater (EUT L 334 af 9.12.2016, s. 52).
         
            (4)  Kommissionens gennemførelsesafgørelse (EU) 2016/2367 af 21. december 2016 om ændring af bilaget til gennemførelsesafgørelse (EU) 2016/2122 om beskyttelsesforanstaltninger over for udbrud af højpatogen aviær influenza af subtype H5N8 i visse medlemsstater (EUT L 350 af 22.12.2016, s. 42).
         
            (5)  Kommissionens gennemførelsesafgørelse (EU) 2017/14 af 5. januar 2017 om ændring af bilaget til gennemførelsesafgørelse (EU) 2016/2122 om beskyttelsesforanstaltninger over for udbrud af højpatogen aviær influenza af subtype H5N8 i visse medlemsstater (EUT L 4 af 7.1.2017, s. 10).
         
            (6)  Kommissionens gennemførelsesafgørelse (EU) 2017/116 af 20. januar 2017 om ændring af bilaget til gennemførelsesafgørelse (EU) 2016/2122 om beskyttelsesforanstaltninger over for udbrud af højpatogen aviær influenza af subtype H5N8 i visse medlemsstater (EUT L 18 af 24.1.2017, s. 53).
         
            (7)  Kommissionens gennemførelsesafgørelse (EU) 2017/155 af 26. januar 2017 om ændring af bilaget til gennemførelsesafgørelse (EU) 2016/2122 om beskyttelsesforanstaltninger over for udbrud af højpatogen aviær influenza af subtype H5N8 i visse medlemsstater (EUT L 23 af 28.1.2017, s. 25).
         
            (8)  Kommissionens gennemførelsesafgørelse (EU) 2017/247 af 9. februar 2017 om beskyttelsesforanstaltninger over for udbrud af højpatogen aviær influenza i visse medlemsstater (EUT L 36 af 11.2.2017, s. 62).
         
            (9)  Kommissionens gennemførelsesafgørelse (EU) 2017/417 af 7. marts 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 63 af 9.3.2017, s. 177).
         
            (10)  Kommissionens gennemførelsesafgørelse (EU) 2017/554 af 23. marts 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 79 af 24.3.2017, s. 15).
         
            (11)  Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (EUT L 189 af 27.6.2014, s. 1).
         
            (12)  Kommissionens delegerede forordning (EU) nr. 907/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, finansiel forvaltning, regnskabsafslutning, sikkerhedsstillelse og brug af euroen (EUT L 255 af 28.8.2014, s. 18).
         
            (13)  Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549).
      
      
         
            BILAG
            
               Regulerede områder og perioder som omhandlet i artikel 2
            
            Områder i Polen og perioder fastsat i overensstemmelse med direktiv 2005/94/EF og defineret i:
            
                        —
                     
                     
                        Kommissionens gennemførelsesafgørelse (EU) 2016/2219 af 8. december 2016 om ændring af bilaget til gennemførelsesafgørelse (EU) 2016/2122 om beskyttelsesforanstaltninger over for udbrud af højpatogen aviær influenza af subtype H5N8 i visse medlemsstater (EUT L 334 af 9.12.2016, s. 52).
                     
                  
                        —
                     
                     
                        Kommissionens gennemførelsesafgørelse (EU) 2016/2367 af 21. december 2016 om ændring af bilaget til gennemførelsesafgørelse (EU) 2016/2122 om beskyttelsesforanstaltninger over for udbrud af højpatogen aviær influenza af subtype H5N8 i visse medlemsstater (EUT L 350 af 22.12.2016, s. 42).
                     
                  
                        —
                     
                     
                        Kommissionens gennemførelsesafgørelse (EU) 2017/14 af 5. januar 2017 om ændring af bilaget til gennemførelsesafgørelse (EU) 2016/2122 om beskyttelsesforanstaltninger over for udbrud af højpatogen aviær influenza af subtype H5N8 i visse medlemsstater (EUT L 4 af 7.1.2017, s. 10).
                     
                  
                        —
                     
                     
                        Kommissionens gennemførelsesafgørelse (EU) 2017/116 af 20. januar 2017 om ændring af bilaget til gennemførelsesafgørelse (EU) 2016/2122 om beskyttelsesforanstaltninger over for udbrud af højpatogen aviær influenza af subtype H5N8 i visse medlemsstater (EUT L 18 af 24.1.2017, s. 53).
                     
                  
                        —
                     
                     
                        Kommissionens gennemførelsesafgørelse (EU) 2017/155 af 26. januar 2017 om ændring af bilaget til gennemførelsesafgørelse (EU) 2016/2122 om beskyttelsesforanstaltninger over for udbrud af højpatogen aviær influenza af subtype H5N8 i visse medlemsstater (EUT L 23 af 28.1.2017, s. 25).
                     
                  
                        —
                     
                     
                        Kommissionens gennemførelsesafgørelse (EU) 2017/247 af 9. februar 2017 om beskyttelsesforanstaltninger over for udbrud af højpatogen aviær influenza i visse medlemsstater (EUT L 36 af 11.2.2017, s. 62).
                     
                  
                        —
                     
                     
                        Kommissionens gennemførelsesafgørelse (EU) 2017/417 af 7. marts 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 63 af 9.3.2017, s. 177).
                     
                  
                        —
                     
                     
                        Kommissionens gennemførelsesafgørelse (EU) 2017/554 af 23. marts 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 79 af 24.3.2017, s. 15).
                     
                  
                        —
                     
                     
                        Polens nationale lovgivning om erklæring af udbrud af højpatogen aviær influenza konstateret i perioden fra den 3. december 2016 til den 16. marts 2017.
                     
                  
                        —
                     
                     
                        Polens nationale lovgivning om ophævelse af erklæringen af udbrud af højpatogen aviær influenza konstateret i perioden fra den 3. december 2016 til den 16. marts 2017.